CELEX: 32018D0935
Language: hu
Date: 2018-06-28 00:00:00
Title: A Bizottság (EU) 2018/935 végrehajtási határozata (2018. június 28.) a bételborslevélből (Piper betle) készült vagy azt tartalmazó élelmiszerek Bangladesből történő behozatalának ideiglenes felfüggesztéséről szóló 2014/88/EU végrehajtási határozatnak az alkalmazási időszak tekintetében történő módosításáról (az értesítés a C(2018) 3997. számú dokumentummal történt) (EGT-vonatkozású szöveg.)

2.7.2018   
            
            
               HU
            
            
               Az Európai Unió Hivatalos Lapja
            
            
               L 165/40
            
         A BIZOTTSÁG (EU) 2018/935 VÉGREHAJTÁSI HATÁROZATA
   (2018. június 28.)
   a bételborslevélből (Piper betle) készült vagy azt tartalmazó élelmiszerek Bangladesből történő behozatalának ideiglenes felfüggesztéséről szóló 2014/88/EU végrehajtási határozatnak az alkalmazási időszak tekintetében történő módosításáról
   
      
         (az értesítés a C(2018) 3997. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 53. cikke (1) bekezdése b) pontjának i. alpontjára,
   mivel:
   
               (1)
            
            
               A 178/2002/EK rendelet megállapítja az Unió és az egyes tagállamok szintjén az élelmiszerekre vonatkozó általános elveket és különösen az élelmiszer-biztonságra vonatkozó alapelveket. Az említett rendelet előírja, hogy a Bizottságnak szükséghelyzeti intézkedéseket kell hoznia abban az esetben, ha egyértelmű, hogy egy harmadik országból behozott élelmiszer valószínűleg súlyos veszélyt jelent az emberi egészségre.
            
         
               (2)
            
            
               A 2014/88/EU bizottsági végrehajtási határozat (2) korlátozott időtartamra, 2014. július 31-ig tilalmat vezetett be a bételborslevélből készült vagy azt tartalmazó élelmiszereknek Bangladesből az Unióba történő behozatalára. A végrehajtási határozat elfogadására azt követően került sor, hogy az élelmiszer- és takarmánybiztonsági riasztási rendszerbe (RASFF) nagyszámú bejelentés érkezett a Bangladesből származó, bételbors („Piper betle”, más néven „pán” vagy „paan”) leveléből készült vagy azt tartalmazó élelmiszerekben talált különböző szalmonellatörzsek, köztük a Salmonella Typhimurium előfordulása nyomán.
            
         
               (3)
            
            
               Mivel Banglades nem tudott a bételborslevél Unióba történő behozatalának biztonságára vonatkozó garanciákat biztosítani, a 2014/510/EU (3), az (EU) 2015/1028 (4) és az (EU) 2016/884 (5) bizottsági végrehajtási határozat 2015. június 30-ig, 2016. június 30-ig, illetve 2018. június 30-ig meghosszabbította az említett termékek behozatalának ideiglenes felfüggesztése tekintetében megállapított alkalmazási időszakot.
            
         
               (4)
            
            
               A Banglades által 2018 januárjában benyújtott, cselekvési tervre irányuló javaslat továbbra is hiányos, és az ország nem biztosított garanciákat a terv hatékony alkalmazására és végrehajtására. A kapott információk nem támasztják alá, hogy a bételborslevél termelése megfelelne a 852/2004/EK európai parlamenti és tanácsi rendelet (6) előírásainak, és hogy az ország akkreditált laboratóriumoktól származó megbízható analitikai eredményeket tudna benyújtani. Emellett a bangladesi hatóságok jelezték, hogy a bételborslevelek fertőtlenítésére vegyi fertőtlenítőszert alkalmaznak, jóllehet semmiféle bizonyíték nem áll rendelkezésre az alkalmazott termék biztonságossága és toxicitása tekintetében. Noha Banglades 2013 májusában önként tilalmat rendelt el a bételborslevél kivitelére vonatkozóan, amelyet azóta folyamatosan alkalmaz, a tilalom bevezetése óta 29 értesítés érkezett be az RASFF rendszerbe. Következésképpen a Banglades által nyújtott biztosítékok nem tekinthetők elegendőnek az emberi egészséget fenyegető súlyos kockázatok kezelésére. Ezért a 2014/88/EU végrehajtási határozat által bevezetett szükséghelyzeti intézkedéseket fenn kell tartani.
            
         
               (5)
            
            
               A 2014/88/EU végrehajtási határozat alkalmazási időszakát ennek megfelelően ismét meg kell hosszabbítani.
            
         
               (6)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2014/88/EU végrehajtási határozat 4. cikkének helyébe a következő szöveg lép:
   
      „4. cikk
      Ezt a határozatot 2020. június 30-ig kell alkalmazni.”
   
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2018. június 28-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 31., 2002.2.1., 1. o.
   
   
      (2)  A Bizottság 2014/88/EU végrehajtási határozata (2014. február 13.) a bételborslevélből (Piper betle) készült vagy azt tartalmazó élelmiszerek Bangladesből történő behozatalának ideiglenes felfüggesztéséről (HL L 45., 2014.2.15., 34. o.).
   
      (3)  A Bizottság 2014/510/EU végrehajtási határozata (2014. július 29.) a bételborslevélből (Piper betle) készült vagy azt tartalmazó élelmiszerek Bangladesből történő behozatalának ideiglenes felfüggesztéséről szóló 2014/88/EU végrehajtási határozat módosításáról (HL L 228., 2014.7.31., 33. o.).
   
      (4)  A Bizottság (EU) 2015/1028 végrehajtási határozata (2015. június 26.) a bételborslevélből (Piper betle) készült vagy azt tartalmazó élelmiszerek Bangladesből történő behozatalának ideiglenes felfüggesztéséről szóló 2014/88/EU végrehajtási határozat módosításáról (HL L 163., 2015.6.30., 53. o.).
   
      (5)  A Bizottság (EU) 2016/884 végrehajtási határozata (2016. június 1.) a bételborslevélből (Piper betle) készült vagy azt tartalmazó élelmiszerek Bangladesből történő behozatalának ideiglenes felfüggesztéséről szóló 2014/88/EU végrehajtási határozat módosításáról (HL L 146., 2016.6.3., 29. o.).
   
      (6)  Az Európai Parlament és a Tanács 852/2004/EK rendelete (2004. április 29.) az élelmiszer-higiéniáról (HL L 139., 2004.4.30., 1. o.).